ظہیرخان

ظہیر خان (پیدائش: 7 اکتوبر 1978ء) بھارت کرکٹ ٹیم کے سابق تیز گیند باز ہیں۔ انہوں نے 2000ء تا 2014ء بھارت کے کرکٹ کے تینوں فارمیٹ اپنی خدمات دیں۔ وہ بھارت کے لیے کپل دیو کے بعد دوسرے کامیاب ترین تیز گیند باز ہیں۔ انہوں گھریلو کرکٹ کا آغاز بڑودہ کرکٹ ٹیم سے کیا۔ ابتدائی دور سے ہی وہ یارکر کے لیے جانے جاتے تھے۔ وہ کرکٹ عالمی کپ 2011ء کا اہم حصہ تھے جب بھارت نے عالمی کپ جیتا تھا۔ اس سال وہ 9 مقابلوں میں 21 لے کر کامیاب ترین گیند باز تھے۔ 2011ء میں صدر بھارت نے انہیں ارجن انعام سے نوازا۔ ان کا کرکٹ سفر متعدد زخموں اور چوٹ سے بھی عبارت ہے۔

ذاتی زندگی 
ان کی ولادت 7 اکتوبر 1978ء کو شری رامپور، احمدنگر ضلع، مہاراشٹر میں ہوئی۔ والد بختیار خان اور والدہ کا نام ذکیہ خان ہے۔ ان کے بڑے بھائی ذیشان خان اور چھوٹے بھائی انیس ہیں۔ 24 اپریل 2017ء کو انہوں اداکارہ ساگاریکا گھٹگے سے رقعہ کا اعلان کیا اور 23 نومبر 2017ء کو دونوں نے شادی کرلی۔

مقامی کرکٹ 
وہ 1996ء میں ممبئی آئے اور نیشنل کرکٹ کلب میں شمولیت اختیار کی۔ انہوں نے فرسٹ کلاس کرکٹ کا آغاز برودہ سے کیا۔ رنجی ٹرافی کے 2000-01ء کے سیزن میں ریلوے کے خلاف فائنل میں انہیں میں آف دی میچ کا اعزاز ملا۔ اس مقابلہ میں انہوں نے 145 رن دے کر 8 وکٹیں لی تھیں۔ جس میں دوسری پاری میں 5 وکٹ کا کارنامہ بھی شامل تھا۔. 2006ء-07ء میں وہ ممبئی چلے گئے اور اس سال کے رنجی ٹرافی فائنل میں 9 وکٹیں لیں اور بنگال کے خلاف ممبئی کو جیت دلائی۔ 2005ء میں ورکشایر کنٹری کرکٹ کلب نے شعیب اختر کی جگہ ظہیر خان کو اپنا رکن بنایا۔ انڈین پریمیئر لیگ میں انہوں نے رایل چیلینجر بنگلور اور ممبئی انڈینز کے لیے کھیلا بعد ازاں وہ دہلی کیپیٹلز میں آگئے۔ انہوں نے 2016ء اور 2017ء کے مقابلوں میں دہلی کی کپتانی کی۔2017ء میں وہ تاریخ کے دسویں اور بھارت کے آٹھویں گیند باز تھے جنہوں نے آئی پی ایل میں 100 وکٹ کا ہدف پورا کیا ہو۔ بعمر 38 سال وہ اس کارنامہ کو کرنے والے سب سے عمر دراز کھلاڑی ہیں۔

مزید دیکھیے 
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست
 بھارت کے ٹوئنٹی/20 بین الاقوامی کھلاڑیوں کی فہرست

حوالہ جات 

1978ء کی پیدائشیں
ارجنا اعزاز یافتگان
بقید حیات شخصیات
بھارت کے ٹیسٹ کرکٹ کھلاڑی
بھارتی ایک روزہ کرکٹ کھلاڑی
بھارتی سنی مسلمان
دہلی کیپیٹلز کے کرکٹ کھلاڑی
رائل چیلنجرز بینگلور کرکٹ کھلاڑی
سال کے بہترین وزڈن کرکٹ کھلاڑی
شری رام پور کی شخصیات
کرکٹ عالمی کپ 2003 کے کھلاڑی
کرکٹ عالمی کپ 2007 کے کھلاڑی
کرکٹ عالمی کپ 2011 کے کھلاڑی
ممبئی انڈینز کے کرکٹ کھلاڑی
ممبئی کے کرکٹ کھلاڑی
سرے کے کرکٹ کھلاڑی
ووسٹرشائر کے کرکٹ کھلاڑی
بھارتی کرکٹ مبصرین
میلبورن رینیگیڈز کے کرکٹ کھلاڑی
بھارت کے عالمی ٹوئنٹی/20 کرکٹ کھلاڑی
کھیلوں میں پدم شری وصول کنندگان
انڈیا ریڈ کے کرکٹ کھلاڑی
ویسٹ زون کے کرکٹ کھلاڑی
وڈودرا کرکٹ ٹیم کے کھلاڑی
ویکی ڈیٹا سے مطابقت رکھنے والی مختصر تفصیل